钦定古今图书集成/历象汇编/岁功典/第098卷 > 渔樵问答 > 论寒暑
## 钦定古今图书集成/历象汇编/岁功典/第098卷 > 渔樵问答 > 论寒暑

渔者谓樵者曰：“春为阳始，夏为阳极，秋为阴始，冬为
阴极。阳始则温，阳极则热，阴始则凉，阴极则寒；温则
生物，热则长物，凉则收物，寒则杀物，皆一气，其别而
为四焉，其生万物也亦然。”

《大暑赋　　　　　　　　》魏陈思王植

“炎帝掌节，祝融司方，羲和按辔，南雀舞衡，蛇折鳞于
灵窟，龙解角于皓苍。遂乃温风赫戏，草木垂干，山折
海沸，沙融砾烂，飞鱼跃渚，潜鼋浮岸，鸟张翼而近栖，
兽交游而云散。”于时黎庶徙倚，棋布叶分，机女绝综，
农夫释耘，背暑者不群而齐迹，向阴者不会而成群。
于是大人迁居，宅幽，绥神育灵，云屋重构，闲房肃清，
寒泉涌流，元木奋荣。积素冰于幽馆，气飞结而为霜。
奏《白雪》于琴瑟，《朔风》感而增凉。